# Coalició Canària

Coalició Canària (en castellà, Coalición Canaria), abreujat CC, és una coalició de partits polítics formada l'any 1993 per partits centristes i nacionalistes canaris. Actualment governa en minoria les Illes Canàries després de la ruptura, al maig de 2005 del pacte que mantenia amb el Partido Popular. Té majories absolutes i relatives en molts dels municipis de les illes, i governa els cabildos de Tenerife, La Palma, El Hierro i Fuerteventura. Forma un grup parlamentari propi al Congrés dels Diputats i al Senat. Els seus líders són Adán Martín Menis, Jose Carlos Mauricio i Paulino Rivero.

## Història

Els extints partits fundacionals foren:
* Agrupaciones Independientes de Canarias (AIC)
* Iniciativa Canaria Nacionalista (ICAN)
* Asamblea Majorera (AM)
* Partido Nacionalista Canario (PNC)
* Centro Canario Independiente (CCN)
Posteriorment es van anar unint altres partits a la coalició.
El PNC abandonà la coalició en 1998 per fundar la Federación Nacionalista Canaria amb el Partit d'Independents de Lanzarote (PIL) i Independientes de Fuerteventura.
L'any 2005 se celebrà el III Congrés Nacional de CC, en què adoptà la bandera de les set estrelles verdes i desaparen els partits polítics que formaven CC i restant com a partit únic, per bé que en algunes seus del partit a Tenerife segueix apareixent el logo de l'ATI.
Després d'una gran crisi a Gran Canària, el sector crític del partit en aquesta illa, promoguda per l'antic president de la comunitat autònoma Román Rodríguez juntament amb altres persones, van trencar el partit en 2005 creant una nova formació política, denominada Nueva Canarias. La formació va amenaçar de trencar els grups en el Congrés i el Senat si no s'arribava a un acord sobre la divisió de funcions en les tasques parlamentàries. Finalment es va crear el nou grup polític Coalició Canaria-Nueva Canarias, compartint els torns de paraula, portaveus i treballs en comissió. Posteriorment el Centro Canario Nacionalista (CCN) va abandonar la coalició, presentant-se per separat a les eleccions de 2007.
La Federación Nacionalista Canaria es va trencar en 2007 quan el PNC es va presentar a les eleccions al Parlament de Canàries amb Coalició Canària, al que es va integrar en 2013. En 2023 el PNC abandonà la Coalició per presentar-se en solitari a les Eleccions al Parlament de Canàries de 2023 sense obtenir representació.
En el III Congrés dels nacionalistes, celebrat a La Palma, Unión Bagañeta va expressar el distanciament amb Coalició Canària, així com la seva intenció de mantenir les seves sigles i el seu desig, per tant, de no integrar-se plenament dins de la Coalició. Unión Bagañeta, que governa amb majoria absoluta l'Ajuntament de Tazacorte, a La Palma, va adoptar en l'esmentat congrés com a bandera del partit la bandera dels set estels verds, històricament feta servir per l'independentisme canari.
En 2023 el PNC abandonà la coalició per presentar-se en solitari a les Eleccions al Parlament de Canàries de 2023 sense obtenir representació.

## Composició

| Partit | Partit | Àmbit | Notes |
| Centre Canari Nacionalista (CCI) | Centre Canari Nacionalista (CCI) | Canàries | Marxa al 2005 |
| Iniciativa Canària Nacionalista (ICAN) | Iniciativa Canària Nacionalista (ICAN) | Canàries | Dissolt al 1993 |
| Partit Nacionalista Canari (PNC) | Partit Nacionalista Canari (PNC) | Canàries | Marxa al 2023 |
| Agrupacions Independents de Canàries (AIC) | Agrupacions Independents de Canàries (AIC) | Canàries | Dissolt al 1993 |
| | Agrupación Tinerfeña Independiente (ATI) | Tenerife | Dissolt al 2005 |
| | Grup d'Independents de La Palma (API) | La Palma | Dissolt al 2005 |
| | Partit d'Independents de Lanzarote (PIL) | Lanzarote | Marxa al 1994 |
| | Independents de Fuerteventura (IF) | Fuerteventura | Marxa al 1994. |
| Asamblea Majorera (AM) | Asamblea Majorera (AM) | Fuerteventura | Dissolt al 1995 |
| Agrupación Herreña Independiente (AHI) | Agrupación Herreña Independiente (AHI) | El Hierro | Marxa al 2023 |

## Resultats electorals
### Parlament de les Illes Canàries

| Any | Líder | Insular | Insular | Regional | Regional | Escons | +/– | Govern |
| Any | Líder | Vots | % | Vots | % | Escons | +/– | Govern |
| 1995 | Manuel Hermoso | 261,424 | 32.80 (#1) | | | 21 / 60 | Nou | Minoria (1995–96) |
| 1995 | Manuel Hermoso | 261,424 | 32.80 (#1) | | | 21 / 60 | Nou | Coalició (1996–99) |
| 1999 | Román Rodríguez | 306,658 | 36.93 (#1) | | | 24 / 60 | 3 | Coalició (1999–02) |
| 1999 | Román Rodríguez | 306,658 | 36.93 (#1) | | | 24 / 60 | 3 | Minoria (2002–03) |
| 2003 | Adán Martín | 304,413 | 32.90 (#1) | | | 23 / 60 | 1 | Coalició (2003–05) |
| 2003 | Adán Martín | 304,413 | 32.90 (#1) | | | 23 / 60 | 1 | Minoria (2005–07) |
| 2007 | Paulino Rivero | Dins CC–PNC | Dins CC–PNC | | | 17 / 60 | 4 | Coalició (2007–10) |
| 2007 | Paulino Rivero | Dins CC–PNC | Dins CC–PNC | | | 17 / 60 | 4 | Minoria (2010–11) |
| 2011 | Paulino Rivero | Dins CC–PNC–CCN | Dins CC–PNC–CCN | | | 18 / 60 | 2 | Coalició |
| 2015 | Fernando Clavijo | Dins CC–PNC | Dins CC–PNC | | | 16 / 60 | 3 | Coalició (2015–16) |
| 2015 | Fernando Clavijo | Dins CC–PNC | Dins CC–PNC | | | 16 / 60 | 3 | Minoria (2016–19) |
| 2019 | Fernando Clavijo | Dins CC–PNC | Dins CC–PNC | Dins CC–PNC | Dins CC–PNC | 19 / 70 | 2 | Oposició |
| 2023 | Fernando Clavijo | 201,401 | 22.08 (#2) | 175,198 | 19.20 (#3) | 19 / 70 | = | Coalició |

### Corts Generals

| Any | Illes Canàries | Illes Canàries | Illes Canàries | Illes Canàries | Illes Canàries | Illes Canàries | Illes Canàries |
| Any | Congrés | Congrés | Congrés | Congrés | Congrés | Senat | Senat |
| Any | Vots | % | Pos. | Diputats | +/– | Senadors | +/– |
| 1993 | 207,077 | 25.58% | 3r | 4 / 14 | Nou | 5 / 11 | Nou |
| 1996 | 220,418 | 25.09% | 3r | 4 / 14 | = | 1 / 11 | 4 |
| 2000 | 248,261 | 29.56% | 2n | 4 / 14 | = | 5 / 11 | 4 |
| 2004 | 235,221 | 24.33% | 3r | 3 / 15 | 1 | 3 / 11 | 2 |
| 2008 | Dins CC–PNC | Dins CC–PNC | Dins CC–PNC | 2 / 15 | 1 | 0 / 11 | 3 |
| 2011 | Dins CC–NC–PNC | Dins CC–NC–PNC | Dins CC–NC–PNC | 2 / 15 | = | 0 / 11 | = |
| 2015 | Dins CC–PNC | Dins CC–PNC | Dins CC–PNC | 1 / 15 | 1 | 0 / 11 | = |
| 2016 | Dins CC–PNC | Dins CC–PNC | Dins CC–PNC | 1 / 15 | = | 0 / 11 | = |
| 2019 (I) | Dins CC–PNC | Dins CC–PNC | Dins CC–PNC | 2 / 15 | 1 | 0 / 11 | = |
| 2019 (II) | Dins CC–NC–PNC | Dins CC–NC–PNC | Dins CC–NC–PNC | 2 / 15 | = | 0 / 11 | = |
| 2023 | 114,718 | 11.28% | 3r | 1 / 15 | 1 | 0 / 11 | = |

### Parlament Europeu

| Any | Estat | Estat | Illes Canàries | Illes Canàries | Grup |
| Any | Vots | Escons | Vots | % | Grup |
| 1994 | Dins la Coalició Nacionalista | 1 / 64 | 113,677 (#3) | 18.85 | ERA |
| 1999 | Dins la Coalició Europea | 1 / 64 | 276,186 (#1) | 33.78 | ELDR |
| 2004 | Dins la Coalició Europea | 0 / 54 | 90,619 (#3) | 16.92 | – |
| 2009 | Dins de Coalició per a Europa | 0 / 54 | 96,297 (#3) | 15.84 | – |
| 2014 | Dins de Coalició per a Europa | 0 / 54 | 69,601 (#3) | 12.18 | – |
| 2019 | Dins del CEUS | 0 / 59 | 184,936 (#2) | 20.75 | – |
| 2024 | Dins del CEUS | 0 / 61 | 70,008 (#4) | 10.29 | – |

### Eleccions municipals

Resultats de les Illes Canàries :
| Any | Vots | % | Escons | +/- |
| 1995 | 211 882 | 26,58 | 372 / 1.263 | Nou |
| 1999 | 267 773 | 32,25 | 432 / 1.277 | 60 |
| 2003 | 283 701 | 30,76 | 458 / 1.331 | 26 |
| 2007 | 217 407 | 23,37 | 439 / 1.359 | 19 |
| 2011 | 202 720 | 22,02 | 392 / 1.404 | 47 |
| 2015 | 151 421 | 16,33 | 300 / 1.382 | 92 |
| 2019 | 167 734 | 18,49 | 297 / 1.382 | 3 |
| 2023 | 167.624 | 18,39 | 303 / 1.402 | 6 |
Eleccions als Cabildos insulars
* Eleccions a cabildos insulars 2003: 305.410 vots (33,34%) 56 consellers
* Eleccions a cabildos insulars 2007: 218.715 vots (24,1%) 40 consellers
* Eleccions a cabildos insulars 2011: 231.850 vots (26,2%) 53 consellers

## Referències

* 1 2 Pérez de Lama, Ernesto (dir.). Manual del Estado Español 1999. Madrid: LAMA, 1998, p. 648. ISBN 84-930048-0-4.
* ↑ «CC usa la bandera de las siete estrellas para el 20-N» (en castellà). La Opinión, 14-09-2011. [Consulta: 26 febrer 2014].
* ↑ Báez García, Alberto Javier. «El Partido Nacionalista Canario (PNC) en el siglo XXI». Estudios Canarios: Anuario del Instituto de Estudios Canarios p. Nº. 59 págs. 111-128, 2015. [Consulta: 6 novembre 2024].
* 1 2 Jiménez, Jennifer. «El Partido Nacionalista Canario rompe su alianza con CC y trabaja por presentarse a las elecciones con sus siglas» (en castellà). El Diario, 05-04-2023. [Consulta: 1r novembre 2024].

## Enllaços externs

* Coalició Canària - Lloc web oficial
* Jovénes Nacionalistas de Canarias Arxivat 2013-10-29 a Wayback Machine. (castellà)